LIITE

e-CODEX-järjestelmän luovutus- ja haltuunottoprosessia koskevat erityisjärjestelyt

1. JOHDANTO

e-CODEX-järjestelmää hallinnoivan yksikön ja eu-LISAn välillä on määrä toteuttaa luovutus- ja haltuunottoprosessi. e-CODEX-järjestelmää hallinnoivalla yksiköllä on luovutushetkeen asti täysi vastuu järjestelmästä ja sen on varmistettava, ettei e-CODEX-järjestelmään tehdä muutoksia eikä uusia ohjelmistoversioita toimiteta muutoin kuin e-CODEX-järjestelmän korjaavaan ylläpitoon.

Näiden erityisjärjestelyjen tavoitteena on määrittää seuraavat seikat:

— yksityiskohtaiset järjestelyt e-CODEX-järjestelmän siirtämiseksi eu-LISAlle;

— luovutus- ja haltuunottoprosessin loppuunsaattamisen onnistumista koskevat kriteerit sekä tähän liittyvä dokumentaatio;

— e-CODEX-järjestelmään ja sitä tukeviin ohjelmistotuotteisiin, dokumentaatioon ja muihin resursseihin liittyviä immateriaali- tai käyttöoikeuksia koskevat säännökset (lueteltu Euroopan parlamentin ja neuvoston asetuksen (EU) 2022/850 (1) liitteessä).

e-CODEX-järjestelmää hallinnoivan yksikön on tässä liitteessä vahvistettujen luovutus- ja haltuunottoprosessia koskevien erityisjärjestelyjen perusteella toimitettava asetuksen (EU) 2022/850 10 artiklan 1 kohdan mukaisesti yhteinen luovutusta koskeva asiakirja eu-LISAlle viimeistään 31 päivänä joulukuuta 2022. Tämän liitteen lisäyksessä on yhteisen luovutusta koskevan asiakirjan malli.

Komissio seuraa luovutus- ja haltuunottoprosessia varmistaakseen, että e-CODEX-järjestelmän siirtoa koskevat yksityiskohtaiset järjestelyt toteutetaan asianmukaisesti.

Asetuksen (EU) 2022/850 10 artiklan 4 kohdan mukaan eu-LISA ottaa vastuun e-CODEX-järjestelmästä päivänä, jona komissio e-CODEX-järjestelmää hallinnoivaa yksikköä ja eu-LISAa kuultuaan ilmoittaa luovutus- ja haltuunottoprosessin onnistuneesta päätökseen saattamisesta 1 päivän heinäkuuta 2023 ja 31 päivän joulukuuta 2023 välisenä aikana.

2. TÄRKEIMMÄT VAIHEET

a) Yhteisen luovutusta koskevan asiakirjan toimittamisen määräaika: 31. joulukuuta 2022;

b) luovutus- ja haltuunottoprosessi: kuuden kuukauden kuluessa yhteisen luovutusta koskevan asiakirjan toimittamisesta;

c) luovutus- ja haltuunottoprosessin aloituskokous on määrä pitää tammikuussa 2023 päivänä, josta eu-LISA, e-CODEX-järjestelmää hallinnoiva yksikkö ja komissio sopivat tarkemmin;

d) vastuun siirtäminen eu-LISAlle: viimeistään 31 joulukuuta 2023 ja aikaisintaan 1. heinäkuuta 2023.

3. LUOVUTUS JA HALTUUNOTTO

Luovutus- ja haltuunottoprosessi alkaa siitä, kun e-CODEX-järjestelmää hallinnoiva yksikkö toimittaa eu-LISAlle yhteisen luovutusta koskevan asiakirjan. eu-LISA tarkistaa ja vahvistaa, että yhteinen luovutusta koskeva asiakirja sisältää kaikki asiaankuuluvat tiedot sen varmistamiseksi, että luovutus onnistuu. Yhteisen luovutusta koskevan asiakirjan on sisällettävä yksityiskohtaiset tiedot ainakin seuraavista seikoista:

a) kaikkien tämän liitteen mukaisesti toteutettavien toimien suunnittelu, mukaan lukien synkronointikokoukset, koulutus, testaus jne.;

b) kaikki luovutettavat resurssit ja artefaktit luovutusjakson alussa ja lopussa (resurssien ensimmäinen luovutus ja resurssien lopullinen luovutus). ’Resurssien ensimmäisen luovutuksen’ ja ’resurssien lopullisen luovutuksen’ määritelmät ovat tämän liitteen lisäyksessä;

c) kaikki suunnitellut koulutukset, työpajat sekä tiedotus- ja työnvarjostamistilaisuudet;

d) kaikki e-CODEX-järjestelmää hallinnoivan yksikön työmenetelmät. Jos näitä menetelmiä ei ole dokumentoitu, ne on yksilöitävä selkeästi, dokumentoitava ja toimitettava eu-LISAlle;

e) kaikkien osapuolten yhteystiedot luovutuksen ja haltuunoton ajaksi sekä rooli- ja vastuumatriisi;

f) selkeät, todennettavissa olevat ja objektiiviset kriteerit luovutus- ja haltuunottoprosessin arvioimiseksi;

g) testieritelmät haltuunottoprosessin moitteettoman toteutuksen arvioimiseen;

h) e-CODEX-järjestelmään ja sitä tukeviin Euroopan parlamentin ja neuvoston asetuksen (EU) 2022/850 liitteessä lueteltuihin ohjelmistotuotteisiin, dokumentaatioon ja muihin resursseihin liittyviä immateriaali- tai käyttöoikeuksia koskevat säännökset, jotka mahdollistavat eu-LISAlle asetuksen (EU) 2022/850 7 artiklan mukaisten vastuidensa hoitamisen.

Yhteisen luovutusta koskevan asiakirjan tarkoituksena on tarjota työkalu, jonka avulla tietotekniikkapalvelut voidaan siirtää läpinäkyvästi, sujuvasti ja täydellisesti e-CODEX-järjestelmää hallinnoivasta yksiköstä eu-LISAlle komission valvonnassa.

Siinä on kuvattava kaikki keinot, jotka eu-LISA ja e-CODEX-järjestelmää hallinnoiva yksikkö ottavat käyttöön sujuvan siirtymän varmistamiseksi.

Tämän liitteen lisäyksessä on esimerkki asiakirjan rakenteesta. Sitä voidaan tarvittaessa mukauttaa edellyttäen, että se sisältää yksityiskohtaiset tiedot tässä jaksossa luetelluista seikoista.

Sekä e-CODEX-järjestelmää hallinnoivan yksikön että eu-LISAn on laadittava 30 päivään kesäkuuta 2023 mennessä luovutusta ja haltuunottoa koskevat raportit toteutettujen toimien tuloksista, jotta Euroopan komissio voi antaa luovutus- ja haltuunottoprosessista ajantasaiset tiedot Euroopan parlamentille ja neuvostolle viimeistään 31 päivänä heinäkuuta 2023 (ks. tämän liitteen 5 ja 6 kohta).

eu-LISA ja e-CODEX-järjestelmää hallinnoiva yksikkö sopivat yhdessä kunkin artefaktin siirtomuodosta ja -tavoista (esim. yhteinen yhteistyötila, kuten aiempi ”yhteistyötoiminnan perustuki”, hallintotahojen, yritysten ja kansalaisten viestintä- ja tietoresurssikeskus CIRCABC, pääsy nykyisiin tietovarastoihin jne.) ottaen huomioon eu-LISAn ympäristössä käytettävän kohdejärjestelmän.

Kutakin resurssia koskevat infrastruktuuri- ja suojausvaatimukset on otettava huomioon asianomaisen komponentin ja/tai kyseessä olevan mestarikurssin dokumentaatiossa.

Seuraavassa taulukossa on ei-tyhjentävä luettelo e-CODEX-järjestelmän komponenteista sekä niitä tukevista ohjelmistotuotteista, dokumentaatiosta ja muista resursseista.

Yhteenvetotaulukko komponenteista, artefakteista ja luovutusta tukevista toimista:

Komponentti Artefaktit Luovutuksen tukeminen Kehitettävät ja käytettävät kohteet Konfiguraation hallintaväline – CMT Lähdekoodi Konfiguraatiotietokanta ja p-modes-dokumentaatio Tietokannan varmuuskopiointi luovutuksen alku- ja loppuvaiheissa. Dokumentaatio Mestarikurssi ”CMT” Kehittäminen ja ylläpito, asennus, konfigurointi, käyttö ja vianetsintä Keskustestausalusta – CTP Lähdekoodi Dokumentaatio Tietokannan varmuuskopiointi luovutuksen alku- ja loppuvaiheissa. Dokumentaatio Mestarikurssi ”CTP” Kehittäminen ja ylläpito, asennus, konfigurointi, käyttö ja vianetsintä Tietovarastopalvelin (tällä hetkellä: Nexus) Tietovarastot Mestarikurssi ”kehittäminen ja infrastruktuuri” Integrointipalvelin (tällä hetkellä: Jenkins) Integrointikohteet Lähdekoodivarasto (tällä hetkellä: Gitblit) Lähdekoodi e-CODEX-verkkosivusto e-CODEX-verkkosivuston sisältö Mestarikurssi ”e-CODEX-yleiskatsaus” Kehitettävät ja toimitettavat kohteet e-CODEX-arkkitehtuuri e-CODEX-verkkosivusto Dokumentaatio Dokumentaatio Mestarikurssi ”e-CODEX-yleiskatsaus” Liitinohjelmistopaketti Kunkin komponentin osalta (liitin, asiakas, laajennusosa, suojauskirjasto, apuohjelmat jne.): Lähdekoodi Dokumentaatio Dokumentaatio Mestarikurssi ”Liitin” Käyttötapausskeemat: — Eurooppalainen maksamismääräys — Vähäiset vaatimukset — Eurooppalainen pidätysmääräys — Taloudelliset sanktiot — Keskinäinen oikeusapu — Puitepäätös 909 (vapausrangaistukset) — Avioliittoasiat — EU:n tilivarojen turvaamismääräys — Testamenttirekisteri — Asiakirjojen tiedoksianto Skeemat Toimintaprosessimalli EU:n sähköinen oikeusalan perussanasto (käyttöoikeus ”Metadata Workbench” -työkalun kautta) Dokumentaatio Mestarikurssi ”Skeemat” Muut kohteet e-CODEX-tiketit Kaikki tiketit ja niiden tila (tietämyksenhallintaa varten) Mestarikurssi ”Liitin” Tietokannan varmuuskopiointi kaikkien tietojen kanssa e-CODEX-liitinohjelmistopaketin toteutussuunnitelma e-CODEX-verkkosivusto Mestarikurssi ”Liitin” e-CODEX-suojausvaatimukset Asiakirja Mestarikurssi ”Liitin”

4. TOIMET

a) Koulutustoimet

e-CODEX-järjestelmää hallinnoivan yksikön on laadittava luettelo koulutusmoduuleista, joilla varmistetaan täydellinen tietämyksen siirto eu-LISAlle.

Koulutusmateriaalit ja suunnittelutarpeet on määritettävä ja niistä on sovittava kaikkien asianomaisten toimijoiden kesken kunkin koulutusmoduulin ja mestarikurssin osalta. eu-LISAn on erityisesti voitava pyytää ja saada lisäkoulutusmoduuleja ja mestarikursseja, jos se katsoo ne tarpeellisiksi.

Koulutuksen, käytännön opastuksen ja työnvarjostustilaisuuksien (joissa eu-LISA-tiimi voi oppia tarkkailemalla e-CODEX-järjestelmää hallinnoivan yksikön teknistä ryhmää) suunnittelu ja aikataulu on esitettävä yksityiskohtaisesti yhteisessä luovutusta koskevassa asiakirjassa.

Seuraavassa taulukossa on ei-tyhjentävä luettelo koulutuksesta, joka on annettava:

Otsikko Moduulin sisältö Dokumentaatiotyyppi Moduulin 1 koulutusmateriaalit: Mestarikurssi ”e-CODEX-yleiskatsaus” Tämän ensimmäisen mestarikurssin aikana osallistujat saavat yleiskatsauksen e-CODEX-järjestelmän sisältöön sekä e-CODEX-järjestelmän perusarkkitehtuuriin, yleisiin e-CODEX-periaatteisiin ja lyhyen historiallisen selvityksen e-CODEXin synnystä. Moduuli perustuu pääasiassa teoriasisältöön. PPT-esitys ja e-CODEX-opetussuunnitelman materiaalit Moduulin 2 koulutusmateriaalit: Mestarikurssi ”Liitin” Tämän mestarikurssin aikana osallistujat saavat perusteellisen selvityksen liitinohjelmistopaketista ja sen eri tuotteista/komponenteista sekä sen suhteesta yhdyskäytävään. Moduuli koostuu teoriaosasta, käytännön koulutuksesta ja valinnaisista työnvarjostustilaisuuksista, jotka kattavat asennuksen, vianetsinnän ja teknisen tuen. PPT-esitys ja e-CODEX-opetussuunnitelman materiaalit Moduulin 3 koulutusmateriaalit: Mestarikurssi ”Skeemat” Tämän mestarikurssin aikana osallistujat tutustuvat e-CODEX-järjestelmää hallinnoivan yksikön kehittämiin dataskeemoihin. Painopisteenä on myös ”Metadata Workbench”, jolla EU:n sähköistä oikeusalan perussanastoa hallinnoidaan, sekä toimintaprosessien mallintamistekniikka. Moduuli koostuu teoriaosasta, käytännön koulutuksesta ja valinnaisista työnvarjostustilaisuuksista. PPT-esitys ja e-CODEX-opetussuunnitelman materiaalit Moduulin 4 koulutusmateriaalit: Mestarikurssi CMT Tämän mestarikurssin aikana osallistujat tutustuvat konfiguraation hallintatyökalun (Configuration Management Tool, CMT) ominaisuuksiin ja prosesseihin. CMT on verkkotyökalu, jolla hallinnoidaan osallistujatietojen keruuta ja e-CODEX-konfiguraatiotiedostojen jakelua. Moduuli koostuu teoriaosasta, käytännön koulutuksesta ja valinnaisista työnvarjostustilaisuuksista. PPT-esitys ja e-CODEX-opetussuunnitelman materiaalit Moduulin 5 koulutusmateriaalit: Mestarikurssi CTP Tämän mestarikurssin aikana osallistujat tutustuvat keskustestausalustan (Central Testing Platform, CTP) ominaisuuksiin ja prosesseihin sekä testausstrategiaan. CTP tarjoaa täydellisen e-CODEX-testausympäristön ja web-rajapinnan räätälöitävien testiviestien lähettämistä ja vastaanottamista varten. Moduuli koostuu teoriaosasta, käytännön koulutuksesta ja valinnaisista työnvarjostustilaisuuksista. PPT-esitys ja e-CODEX-opetussuunnitelman materiaalit Moduulin 6 koulutusmateriaalit: Kehittämisen ja infrastruktuurin mestarikurssi Tämän mestarikurssin aikana osallistujat keskustelevat lisää kehitys- ja infrastruktuuriaiheista, kuten tietovarastopalvelinten hallinnoinnista. Moduuli koostuu teoriaosasta, käytännön koulutuksesta ja valinnaisista työnvarjostustilaisuuksista. PPT-esitys ja e-CODEX-opetussuunnitelman materiaalit Moduulin 7 koulutusmateriaalit: Virheiden korjaamisen mestarikurssi Tämän mestarikurssin aikana osallistujat saavat tietoa mahdollisten e-CODEX-järjestelmän virheiden havaitsemisesta ja korjaamisesta sekä ongelmanratkaisusta, joka kattaa myös tukipyyntöjen ratkaisemisen. Moduuli koostuu teoriaosasta, käytännön koulutuksesta ja valinnaisista työnvarjostustilaisuuksista. PPT-esitys ja e-CODEX-opetussuunnitelman materiaalit

b) Luovutus- ja haltuunottoprosessin läpinäkyvyys

Luovutus- ja haltuunottoprosessin on oltava loppukäyttäjille läpinäkyvä, jotta vaikutus heidän työmenetelmiinsä ja päivittäiseen toimintaansa jää mahdollisimman vähäiseksi. e-CODEX-järjestelmää hallinnoivan yksikön on varmistettava tekninen tuki ja annettava sitä edelleen valtuutettuja e-CODEX-yhteyspisteitä ylläpitäville ja/tai asentaville yksiköille, kunnes eu-LISA ottaa vastuun e-CODEX-järjestelmästä.

c) eu-LISAn ja e-CODEX-järjestelmää hallinnoivan yksikön vastuu luovutus- ja haltuunottoprosessin aikana

e-CODEX-järjestelmää hallinnoivalla yksiköllä on asetuksen (EU) 2022/850 10 artiklan 2 kohdan mukaisesti luovutushetkeen asti täysi vastuu järjestelmästä, ja sen on varmistettava, ettei e-CODEX-järjestelmään tehdä muutoksia eikä uusia ohjelmistoversioita toimiteta muutoin kuin e-CODEX-järjestelmän korjaavaan ylläpitoon.

Tätä varten e-CODEX-järjestelmää hallinnoivan yksikön on jatkettava komponenttien ylläpitoa ja tukea tänä aikana.

e-CODEX-järjestelmää hallinnoiva yksikkö toimii keskitettynä yhteyspisteenä kaikkien tukipyyntöjen osalta, kunnes eu-LISA ottaa vastuun e-CODEX-järjestelmästä.

eu-LISA voi pyytää, että tukipyynnöt, jotka e-CODEX-järjestelmää hallinnoiva yksikkö on vastaanottanut ennen kuin vastuu e-CODEX-järjestelmästä on siirtynyt eu-LISAlle, toimitetaan eu-LISAn nimetylle henkilöstölle, jolle on annettava mahdollisuus seurata e-CODEX-järjestelmää hallinnoivan yksikön toteuttamia ongelmanratkaisuvaiheita.

E-CODEX-järjestelmää hallinnoivan yksikön on hoidettava kaikki vastaanotetut tukipyynnöt ennen kuin eu-LISA ottaa vastuun e-CODEX-järjestelmästä. e-CODEX-järjestelmää hallinnoiva yksikkö voi ainoastaan objektiivisista teknisistä syistä sopia eu-LISAn kanssa sellaisten vastaanottamiensa tukipyyntöjen luovuttamisesta, joita ei saada hoidettua siihen mennessä, kun vastuu e-CODEX-järjestelmästä siirretään eu-LISAlle. e-CODEX-järjestelmää hallinnoivan yksikön on varmistettava, että tällaisella sopimuksella ei ole vaikutusta loppukäyttäjään ja ettei tukipyynnön hoitaminen viivästy. Sopimus virallistetaan tämän liitteen 5 kohdassa esitetyn onnistumiskriteerin 6 mukaisesti.

e-CODEX-järjestelmää hallinnoivan yksikön on toimitettava eu-LISAlle tyhjentävä luettelo e-CODEX-järjestelmän käyttäjistä, joille eu-LISA ilmoittaa 30 päivän kuluessa haltuunotosta ottaneensa vastuun e-CODEX-järjestelmästä.

e-CODEX-järjestelmää hallinnoivan yksikön on tuettava ja avustettava eu-LISAa tarpeen mukaan 31 päivään maaliskuuta 2024 saakka.

e-CODEX-järjestelmää hallinnoiva yksikkö voi ehdottaa kunkin komponentin osalta luetteloa käyttäjien tarpeisiin perustuvista kehityskohteista.

5. LUOVUTUSPROSESSIN ONNISTUMISEN KRITEERIT

Kriteeri Seurantaindikaattori Tarkastuskeino Määräaika 1 e-CODEX-järjestelmän eri komponentteja koskevan tietämyksen siirto Kaikki koulutustilaisuudet pidetty Rekisteröintilomakkeet valmiina ja koulutusmateriaalit toimitettu eu-LISAlle viimeistään 1. heinäkuuta 2023 2 Kaikkien e-CODEX-järjestelmän komponenttien siirto Kaikki resurssit toimitettu täydellisinä eu-LISAn nimenomainen vastaanottovahvistus viimeistään 1. heinäkuuta 2023 3 e-CODEX-järjestelmän tekninen vakaus (kaikki komponentit) e-CODEX-järjestelmää hallinnoivan yksikön tuottamat kaksi viimeisintä versiota e-CODEX-järjestelmän vakaa versio, joka tarkoittaa pakettia, joka voidaan ottaa tuotantokäyttöön ja jolla varmistetaan kaikkien kyseisellä versiolla toteutettujen tiedonvaihtotapahtumien eheys. viimeistään 31. joulukuuta 2022 4 Riittävät resurssit eu-LISAssa eu-LISAn on ilmoittanut komissiolle ja e-CODEX-järjestelmää hallinnoivalle yksikölle e-CODEX-ryhmän kokoonpano (mukaan lukien koulutettavat henkilöt). eu-LISAn ilmoitus komissiolle ja e-CODEX-järjestelmää hallinnoivalle yksikölle viimeistään 1. tammikuuta 2023 5 Immateriaali- ja käyttöoikeuksien siirto e-CODEX-järjestelmän ja sitä tukevien asetuksen (EU) 2022/850 liitteessä lueteltujen ohjelmistotuotteiden, dokumentaation ja muiden resurssien luovutus kaikkine immateriaali- ja käyttöoikeuksineen. 1. e-CODEX-järjestelmää hallinnoivan yksikön tyhjentävä lausunto kaikkien e-CODEX-järjestelmän komponenttien sekä asetuksen (EU) 2022/850 liitteessä lueteltujen ohjelmistotuotteiden, dokumentaation ja muiden resurssien immateriaali- ja käyttöoikeuksista. 2. e-CODEX-järjestelmää hallinnoivan yksikön ilmoitus siitä, että sillä ja sen jäsenillä on oikeus siirtää eu-LISAlle kaikki 1 kohdassa mainitut immateriaali- ja käyttöoikeudet siten, että eu-LISA voi hoitaa asetuksen (EU) 2022/850 7 artiklan mukaiset vastuunsa. 3. e-CODEX-järjestelmää hallinnoivan yksikön ilmoitus siitä, että kaikki 1 kohdassa mainitut immateriaali- ja käyttöoikeudet on siirretty kokonaan ja maksutta eu-LISAlle. Siihen päivään mennessä, jona e-CODEX-järjestelmää hallinnoiva yksikkö ja eu-LISA esittävät komissiolle yhteisen pyynnön ilmoittaa luovutus- ja haltuunottoprosessin onnistuneesta päätökseen saattamisesta 6 Kaikkien niiden tukipyyntöjen hoitaminen, jotka e-CODEX-järjestelmää hallinnoiva yksikkö on vastaanottanut ennen kuin vastuu e-CODEX-järjestelmästä siirtyi eu-Lisalle Kaikki tukipyynnöt, jotka e-CODEX-järjestelmää hallinnoiva yksikkö on vastaanottanut ennen kuin vastuu e-CODEX-järjestelmästä siirtyi eu-Lisalle, on hoidettu loppuun tai eu-LISAn hyväksymä sopimus niiden hoidettavaksi ottamisesta 1. e-CODEX-järjestelmää hallinnoivan yksikön luettelo vielä hoitamatta olevista tukipyynnöistä 2. e-CODEX-järjestelmää hallinnoivan yksikön ja eu-LISAn välinen sopimus niiden ottamisesta vastuulleen ja e-CODEX-järjestelmää hallinnoivan yksikön nimenomainen lausunto siitä, ettei sopimuksella ole vaikutusta loppukäyttäjään eikä se merkitse viivästyksiä tukipyynnön hoitamisessa. Siihen päivään mennessä, jona e-CODEX-järjestelmää hallinnoiva yksikkö ja eu-LISA esittävät komissiolle yhteisen pyynnön ilmoittaa luovutus- ja haltuunottoprosessin onnistuneesta päätökseen saattamisesta 7 e-CODEX-järjestelmää hallinnoivan yksikön ja eu-LISAn välinen yhteisymmärrys luovutus- ja haltuunottoprosessin onnistuneesta päätökseen saattamisesta e-CODEX-järjestelmää hallinnoivan yksikön ja eu-LISAn välinen yhteisymmärrys luovutusprosessin onnistumista ja prosessin saattamista onnistuneesti päätökseen koskevien kriteerien täyttymisestä e-CODEX-järjestelmää hallinnoivan yksikön ja eu-LISAn komissiolle osoittama yhteinen pyyntö ilmoittaa luovutus- ja haltuunottoprosessin onnistuneesta päätökseen saattamisesta 1. heinäkuuta ja 31. joulukuuta 2023 välisenä aikana

6. HALTUUNOTTOPROSESSIN ONNISTUMISEN KRITEERIT

Kunkin artefaktin ja kunkin siirretyn resurssin luovutus- ja haltuunottoprosessin tarkoituksena on varmistaa, että e-CODEX-järjestelmä, tietämys sen toiminnasta, tekninen tietämys sekä parhaat käytännöt ja tekniikat, jotka liittyvät e-CODEX-järjestelmää hallinnoivan yksikön tarjoamiin palveluihin, siirtyvät asianmukaisesti eu-LISAlle testausprosessin päätyttyä.

Haltuunottotestausprosessin on oltava laajuudeltaan sellainen, että se kattaa testitapaukset, jotka on laadittu osoittamaan, että eu-LISA on omaksunut toiminnan edellyttämän tietämyksen ja on valmis ottamaan toiminnan hoitaakseen. e-CODEX-järjestelmää hallinnoivan yksikön on toimitettava testieritelmät.

Jos testin suorittaminen epäonnistuu, epäonnistumisen vaikutustaso on määritettävä seuraavasti:

Vaikutustaso Vaikutus palveluun 1 Palvelua ei voida tuottaa 2 Vastaavia palveluja ei voida tuottaa asianmukaisesti eikä ongelmaa voida kiertää 3 Vaikutus vastaaviin palveluihin on vähäinen

Testitapausten on katettava haltuun otettuihin resursseihin liittyvät yksittäiset prosessit. Testitapaukset on ryhmiteltävä pääprosesseittain; kaikkien pääprosessin testitapausten suorittamisen tarkoituksena on osoittaa eu-LISAn valmiusaste.

Testi on läpäisty, kun kaikki seuraavat onnistumiskriteerit täyttyvät:

a) Yhtäkään vaikutustason 1 virhettä ei ole ratkaisematta. Jos ilmenee vaikutustason 1 virhe: i) testi on keskeytettävä; ii) virhe on selvitettävä; iii) epäonnistunut testitapaus ja siihen liittyvät tapaukset on läpikäytävä uudelleen, kunnes virhe on korjattu; iv) testi on suoritettava onnistuneesti loppuun.

b) Yhtäkään vaikutustason 2 virhettä ei ole ratkaisematta;

c) Enintään 10 prosenttia testitapauksista saa merkinnän vaikutustason 3 virheestä.

Tätä varten eu-LISAn on täytettävä ainakin seuraavat kriteerit ja osoitettava niiden täyttyminen seuraavassa taulukossa asetetuissa määräajoissa:

Kriteeri Seurantaindikaattori Tarkastuskeino Määräaika 1 e-CODEX-järjestelmän eri komponentteja koskevan tietämyksen siirto eu-LISA osallistui kaikkiin järjestettyihin koulutustilaisuuksiin eu-LISAn vahvistus viimeistään 1. heinäkuuta 2023 2 Kaikkien e-CODEX-järjestelmän komponenttien siirto Kaikki lähteet on vastaanotettu ja asiakirjat ovat täysin valmiit eu-LISAn vahvistus viimeistään 1. heinäkuuta 2023 3 Riittävät resurssit eu-LISAssa 1. e-CODEX-hankkeen henkilöstön rekrytointi 1. tammikuuta 2023 mennessä. 2. Projektipäällikön nimeäminen 3. Koulutettavien henkilöiden nimeäminen eu-LISAn vahvistus viimeistään 1. tammikuuta 2023 4 e-CODEX-järjestelmän neuvoa-antavan ryhmän perustaminen Neuvoa-antavan ryhmän perustaminen ja luovutus- ja haltuunottoprosessin aikana vähintään joka toinen kuukausi pidettävät kokoukset asetuksen (EU) 2022/850 12 artiklan mukaisesti 1. eu-LISAn antama vahvistus e-CODEX-järjestelmän neuvoa-antavan ryhmän perustamisesta ja kokoonpanosta sekä sen ensimmäisen kokouksen pöytäkirja. 2. e-CODEX-järjestelmän neuvoa-antavan ryhmän kolmen ensimmäisen kokouksen pöytäkirjat. Kohdan 1 osalta: viimeistään 28. helmikuuta 2023 Kohdan 2 osalta: viimeistään 30. kesäkuuta 2023 5 e-CODEX-ohjelman hallintoneuvoston perustaminen e-CODEX-ohjelman hallintoneuvoston perustaminen ja kokoukset luovutuksen ja haltuunoton aikana asetuksen (EU) 2022/850 13 artiklan mukaisesti 1. eu-LISAn antama vahvistus e-CODEX-ohjelman hallintoneuvoston perustamisesta ja kokoonpanosta. 2. e-CODEX-ohjelman hallintoneuvoston kokousten pöytäkirjat luovutus- ja haltuunottoprosessin ajalta. Kohdan 1 osalta: viimeistään 1. tammikuuta 2023 Kohdan 2 osalta: viimeistään 30. kesäkuuta 2023 6 Datansiirto Kaikki asiaankuuluva data eli muun muassa tiketit, käyttäjätunnukset jne. siirretään eu-LISAlle joko tietokannan varmuuskopiona tai muussa e-CODEX-järjestelmää hallinnoivan yksikön ja eu-LISAn sopimassa muodossa. eu-LISAn vahvistus viimeistään 1. heinäkuuta 2023 7 Ongelmahistorian siirtäminen Tietokannan varmuuskopiona tai muussa e-CODEX-järjestelmää hallinnoivan yksikön ja eu-LISAn sopimassa muodossa. eu-LISAn vahvistus viimeistään 1. heinäkuuta 2023 8 Ratkaisemattomien ongelmien siirtäminen Tietokannan varmuuskopiona tai muussa e-CODEX-järjestelmää hallinnoivan yksikön ja eu-LISAn sopimassa muodossa. eu-LISAn vahvistus Siihen päivään mennessä, jona e-CODEX-järjestelmää hallinnoiva yksikkö ja eu-LISA esittävät komissiolle yhteisen pyynnön ilmoittaa luovutus- ja haltuunottoprosessin onnistuneesta päätökseen saattamisesta 9 Käyttäjähallinnan siirto, loppukäyttäjät mukaan lukien (CMT:n, CTP:n jne. käyttöoikeus) Tietokannan varmuuskopiona tai muussa e-CODEX-järjestelmää hallinnoivan yksikön ja eu-LISAn sopimassa muodossa. Jotkin loppukäyttäjät tarkastavat ilmoitetut tunnistetiedot, jotka on tuotu eu-LISAn infrastruktuuriin, ja eri komponenttien käyttöoikeudet. viimeistään 1. heinäkuuta 2023 10 Tukipalvelun haltuunotto: — Tukipalveluprosessit — Poikkeamien hallinta — Tekninen tuki — Palvelupyynnöt Prosessi on ymmärretty ja työmenetelmät on otettu käyttöön, jotta haltuunottotiimi voi hoitaa päivittäiset tehtävänsä. Saatavilla on helppokäyttöinen tikettijärjestelmä ja kaikki tiketit on siirretty eu-LISAn työkaluun (asiointipostilaatikko (jos sellainen on), tukimallit, tukitietokanta jne.). Siihen päivään mennessä, jona e-CODEX-järjestelmää hallinnoiva yksikkö ja eu-LISA esittävät komissiolle yhteisen pyynnön ilmoittaa luovutus- ja haltuunottoprosessin onnistuneesta päätökseen saattamisesta 11 Sovellustason käyttäjätunnistetiedot Käyttäjäluetteloiden ja asiaankuuluvien tunnistetietojen siirtäminen eu-LISAlle ottaen huomioon tämäntyyppistä dataa koskevat tietosuojatoimet ja suositukset. Käyttäjät ovat saaneet tunnistetietonsa ja kirjautumistiedot. viimeistään 1. heinäkuuta 2023 12 Käyttöönottotoimien haltuunotto Keskeneräiset työt, suunnittelu ja kaikki asiaankuuluvat asiakirjat tai niihin liittyvät muutospyynnöt (Requests for Change, RfCs) tai tiketit; Käyttöönottotoimet on määritelty selkeästi, ja keskeneräisille on olemassa toteutussuunnitelma. viimeistään 1. heinäkuuta 2023 13 Kehitystoimien haltuunotto Keskeneräiset työt, niiden suunnittelu ja kaikki asiaankuuluva dokumentaatio tai niihin liittyvät muutospyynnöt (Requests for Change, RfC) tai tiketit; Kehitystoimet on määritetty selkeästi ja keskeneräisille on toteutussuunnitelma. viimeistään 1. heinäkuuta 2023 14 Testaustoimien haltuunotto Keskeneräiset työt, niiden suunnittelu ja kaikki asiaankuuluva dokumentaatio tai niihin liittyvät muutospyynnöt (Requests for Change, RfC) tai tiketit; Testaustoimet on määritetty selkeästi ja keskeneräisille on toteutussuunnitelma. viimeistään 1. heinäkuuta 2023 15 Muutosten ja versioiden hallintatoimien haltuunotto Keskeneräiset työt, niiden suunnittelu ja niihin mahdollisesti liittyvät muutospyynnöt tai dokumentaatio Kaikki avoimet muutospyynnöt ja versioiden käyttöönottosuunnitelma on otettu haltuun ja sisällytetty yleiseen projektisuunnitelmaan viimeistään 1. heinäkuuta 2023 16 Infrastruktuurin saatavuus ja hallinta Kaikki infrastruktuuria koskevat vaatimukset on vastaanotettu ja täytetty. Kaikki e-CODEXin määritetyt resurssit ovat saatavilla ja toimitettu eu-LISAlle. Kaikki komponentit ovat tarpeiden mukaan kaikkien sidosryhmien saatavilla. Kehittämisinfrastruktuurin osalta eu-LISA vahvistaa rakenteen perustamisen ja toiminnan. viimeistään 1. heinäkuuta 2023 17 Tietoturvan hallinta Kaikki tietosuojavaatimukset ja -suositukset on toimitettu ja eu-LISA on täyttänyt ne. Saataville on asetettava seuraava dokumentaatio: — tietoturvapolitiikka; — tietoturvasuunnitelma; — käyttäjähallinnan tietoturva; — toiminnan jatkuvuussuunnitelma. eu-LISAn olisi vahvistettava näiden toteutuminen. viimeistään 1. heinäkuuta 2023 18 Viestintäsuunnitelma On laadittava viestintäsuunnitelma, jotta kaikille käyttäjille ja sidosryhmille voidaan tiedottaa palveluntarjoajien tulevasta vaihtumisesta sekä uusista viestintäkanavista ja-menettelyistä. Käyttäjien ja sidosryhmien eu-LISAlta ennen luovutus- tai haltuunottojakson päättymistä saamat ilmoitukset, joissa tiedotetaan heille uusista työmenettelyistä: tunnistetiedot, URL-osoitteet, verkkosivustot, tikettijärjestelmä... viimeistään 1. heinäkuuta 2023 19 Lopullinen datan täsmäytys eu-LISAlle luovutus-/haltuunottoprosessin alussa toimitetuissa resursseissa olevan vajeen lopputäydennys. 1. Tarkastetaan yhteys kaikkiin komponentteihin käyttäjien ja sidosryhmien tarpeiden mukaan (palvelimet saavutettavissa); 2. viimeisin datatila tuotu; 3. palvelimille on asennettu kaikki päivitykset, jos sellaisia on; 4. e-CODEX-järjestelmää hallinnoivan yksikön salasanojen toimittaminen eu-LISAlle, jos tarpeen; 5. ero alkuperäisen eu-LISAlle luovutus- tai haltuunottoprosessin alussa toimitetun ja lopussa toimitetun paketin välillä on tuotu asiaankuuluvaan infrastruktuuriin. 1. heinäkuuta 2023 20 e-CODEX-järjestelmää hallinnoivan yksikön ja eu-LISAn välinen yhteisymmärrys luovutus- ja haltuunottoprosessin onnistuneesta päätökseen saattamisesta e-CODEX-järjestelmää hallinnoivan yksikön ja eu-LISAn välinen yhteisymmärrys luovutusprosessin onnistumista ja prosessin saattamista onnistuneesti päätökseen koskevien kriteerien täyttymisestä e-CODEX-järjestelmää hallinnoivan yksikön ja eu-LISAn komissiolle osoittama yhteinen pyyntö ilmoittaa luovutus- ja haltuunottoprosessin onnistuneesta päätökseen saattamisesta 1. heinäkuuta ja 31. joulukuuta 2023 välisenä aikana

7. IMMATERIAALI- TAI KÄYTTÖOIKEUDET

e-CODEX-järjestelmää hallinnoivan yksikön on siirrettävä eu-LISAlle e-CODEX-järjestelmään ja sitä tukeviin asetuksen (EU) 2022/850 liitteessä lueteltuihin ohjelmistotuotteisiin, dokumentaatioon ja muihin resursseihin liittyvät immateriaali- ja käyttöoikeudet siihen päivään mennessä, jona e-CODEX-järjestelmää hallinnoiva yksikkö ja eu-LISA yhdessä pyytävät komissiota ilmoittamaan luovutus- ja haltuunottoprosessin onnistuneesta loppuun saattamisesta.

eu-LISAn on saatava nämä oikeudet maksutta ja rajoituksetta, ja siitä tulee niiden ainoa omistaja.

eu-LISAn on jatkettava näiden ohjelmistokomponenttien ja niiden myöhempien versioiden toimittamista Euroopan unionin julkisen lisenssin (EUPL) mukaisesti.

8. AIKAJANA

Ensimmäisessä arviointikokouksessa tarkistetaan ja vahvistetaan aikataulu, joka riippuu kunkin yksikön (e-CODEX-järjestelmää hallinnoivan yksikön ja eu-LISAn) saatavuudesta.

Mestarikurssien kesto (ohjeellinen):

Komponentti Luovutuksen tuki Kesto (ohjeellinen) Järjestys Kehitettävät ja käytettävät kohteet Konfiguraation hallintaväline – CMT Dokumentaatio Mestarikurssi ”CMT” 2 päivää 4. Keskustestausalusta – CTP Dokumentaatio Mestarikurssi ”CTP” 2 päivää 5. Tietovarastopalvelin (tällä hetkellä: Nexus) Mestarikurssi ”kehittäminen ja infrastruktuuri” 2 päivää 6. Integrointipalvelin (tällä hetkellä: Jenkins) Lähdekoodivarasto (tällä hetkellä: Gitblit) Kehitettävät ja toimitettavat kohteet e-CODEX-arkkitehtuuri Dokumentaatio Mestarikurssi ”e-CODEX-yleiskatsaus” 4 päivää 1. Liitinohjelmistopaketti Dokumentaatio Mestarikurssi ”Liitin” 20 päivää 2. Käyttötapausskeemat Dokumentaatio Mestarikurssi ”Skeemat” 10 päivää 3.

9. e-CODEX-järjestelmää hallinnoivalta yksiköltä edellytettävän luovutusraportin rakenne

Luovutusraportti laaditaan yhteenvetona kaikista luovutukseen liittyneistä toimista:

a) luettelo eu-LISAlle luovutusjakson loppuun mennessä toimitetuista resursseissa ja artefakteista;

b) kaikkien luovutuksen aikana järjestettyjen työpajojen kuvaus ja sisältö;

c) luettelo työpajojen aikana pidetyistä esityksistä ja niihin liittyvistä asiakirjoista;

d) luettelo oppimistuloksista;

e) luettelo luovutuksen lopussa keskeneräisistä kysymyksistä;

f) päätelmät ja eu-LISAn valmius.

10. eu-LISAlta edellytettävän haltuunottoraportin rakenne

Tärkein eu-LISAn tässä vaiheessa tuottama tuotos on haltuunottoraportti. Tämän asiakirjan on sisällettävä muun muassa seuraavat tiedot:

a) lausunto valmiudesta ottaa projekti haltuun;

b) kunkin prosessin osalta osoitus siitä, että eu-LISA on todella valmis ottamaan toimet hoitaakseen;

c) raportissa on kuvattava toteutunut testaussuunnitelma ja testien tulokset. Testausprosessin on katettava kaikki resurssit ja toimet kyseiseltä ajanjaksolta tässä asiakirjassa aiemmin määritettyjen valmistumiskriteerien mukaisesti.

Haltuunottoraportissa olisi tuotava esiin ainakin seuraavat seikat:

a) tietoturvatoimenpiteet;

b) tietämyksen siirto ja hankinta: i) dokumentaation siirto; ii) datansiirto; iii) tikettien siirto (suljetut ja avoimet); iv) tekniset kokoukset; v) koulutustilaisuudet; vi) käytännön koulutustilaisuudet; vii) työnvarjostustilaisuudet; viii) samanaikaiskokeilut, jos sellaisia on.

c) käytössä oleva menetelmäkuvaus, jos sellainen on;

d) haltuunottoprosessin viimeistely ja lopetustoimet: i) e-CODEX-järjestelmän yhdistettävyys (kaikki tarvittavat komponentit tavoitettavissa); ii) varmuuskopiot otettu; iii) palvelimille on asennettu kaikki tarvittavat päivitykset; iv) tunnistetietojen ja salasanojen siirto.

LISÄYS YHTEISEN LUOVUTUSTA KOSKEVAN ASIAKIRJAN RAKENNE Asiakirjan muutosloki Painos Antamispäivä Muutetut kappaleet Muutokset Sisällysluettelo 1. TAUSTA-ASIAKIRJAT JA KÄYTETTÄVÄT ASIAKIRJAT 51 1.1 Viiteasiakirjat 51 1.2 Käytettävät asiakirjat 51 2. TERMINOLOGIA 51 2.1 Lyhenteet ja akronyymit 51 3. JOHDANTO 51 3.1 Asiakirjan tarkoitus 51 3.2 Kohdeyleisö 51 4. OLETUKSET JA RISKIT 52 4.1 Oletukset ja edellytykset 52 4.2 Riskit 52 5. LÄHESTYMISTAPA LUOVUTUKSEEN JA HALTUUNOTTOON 52 5.1 Aloituskokous 52 5.2 Synkronointikokoukset 52 5.3 Luovutussuunnitelma 52 5.4 Resurssien ensimmäinen luovutus 53 5.4.1 Sovellukset 53 5.4.2 Dokumentaatio 53 5.4.3 Menetelmät 53 5.4.4 Keskeneräiset työt (muutospyynnöt, tiketit, ongelmat jne.) 53 6. RESURSSIEN LOPULLINEN LUOVUTUS 53 6.1 Sovellukset 53 6.2 Dokumentaatio 53 6.3 Menetelmät 53 6.4 Keskeneräiset työt (muutospyynnöt, tiketit, ongelmat jne.) 53 7. TIETÄMYKSEN SIIRTO 53 8. YHTEYSTIEDOT LUOVUTUSTA VARTEN 53 9. YHTEYSTIEDOT HALTUUNOTTOA VARTEN 53 10. eu-LISAN INFRASTRUKTUURITARPEET 53 10.1 Sovellukset 53 10.2 Laitteisto-/järjestelmävaatimukset 54 10.3 COTS-tuote (kaupallisesti saatavilla oleva tuote) 54 11. TIETOTURVAVAATIMUKSET 54 12. TYÖPAJOJEN AJOITUS 54 12.1 Yleinen työpaja kaikista palveluista 54 12.2 Tukipalvelu- ja toimintatyöpajat 54 12.3 Asennus- ja testaustyöpajat 54 12.3.1 Asennukset 54 12.3.2 Testaus 55 12.3.3 Muita aiheita käsittelevät työpajat 55 12.3.4 Kysymys- ja vastaus- sekä työnvarjostustyöpajat 55 13. KRITEERIT LUOVUTUSPROSESSIN ONNISTUMISELLE JA PROSESSIN ONNISTUNEELLE PÄÄTÖKSEEN SAATTAMISELLE 55 14. TYÖNVARJOSTUSVAIHE, VASTUUN SIIRTO JA JÄLKITUKIAIKA 55 15. SUUNNITTELU 55 15.1 Ylätason suunnitelma 55 15.2 Yksityiskohtainen suunnitelma 55 16. HALTUUNOTON TESTAUSSUUNNITELMA 55 17. LUOVUTETTAVA MATERIAALI 56 18. IMMATERIAALI- JA KÄYTTÖOIKEUKSIA KOSKEVAT SÄÄNNÖKSET 56 Taulukkoluettelo (valinnainen) Taulukko 1: Viiteasiakirjat Taulukko 2: Käytettävät asiakirjat Taulukko 3: Lyhenteet ja akronyymit Huom. Asiakirjan kohtiin lisätty teksti on vain esimerkki asian selventämiseksi. e-CODEX-järjestelmää hallinnoiva yksikkö ja eu-LISAn tiimit voivat tarpeen mukaan mukauttaa rakennetta tehtäviensä hoitamiseksi edellyttäen, että asiakirja sisältää yksityiskohtaiset tiedot liitteessä olevassa jaksossa 3 luetelluista seikoista. 1. TAUSTA-ASIAKIRJAT JA KÄYTETTÄVÄT ASIAKIRJAT 1.1 Viiteasiakirjat ID Otsikko Viite Versio Taulukko 1: Viiteasiakirjat 1.2 Käytettävät asiakirjat ID Otsikko Viite Versio Taulukko 2: Käytettävät asiakirjat 2. TERMINOLOGIA 2.1 Lyhenteet ja akronyymit Lyhenne tai akronyymi Merkitys Taulukko 3: Lyhenteet ja akronyymit 3. JOHDANTO 3.1 Asiakirjan tarkoitus [Tämän asiakirjan tarkoituksena on kuvata e-CODEX-järjestelmän luovutus- ja haltuunottoprosessissa noudatettavaa lähestymistapaa. Luovutus ja haltuunotto kattavat kaikkien asiakirjojen ja sovelluspakettien siirtämisen sekä tietämyksen siirron e-CODEX-järjestelmää hallinnoivalta yksiköltä eu-LISAlle.] 3.2 Kohdeyleisö [Tähän osioon lisätään luettelo kohdeyleisöstä] 4. OLETUKSET JA RISKIT 4.1 Oletukset ja edellytykset [Sekä e-CODEX-järjestelmää hallinnoivan yksikön että eu-LISAn määrittämät oletukset ja edellytykset on yksilöitävä selkeästi ja lueteltava tässä jaksossa.] 4.2 Riskit [e-CODEX-järjestelmää hallinnoiva yksikkö ja eu-LISA toteuttavat kaikki tarvittavat toimenpiteet luovutus- ja haltuunottoprosessin onnistumiseksi ja riskien lieventämiseksi. Kaikki riskit, joita ei voida lieventää ja jotka vaikuttavat luovutus- ja haltuunottoprosessin tulokseen, on ilmoitettava komissiolle mahdollisimman pian.] Riski Riskin omistaja Riskin lieventäminen 5. LÄHESTYMISTAPA LUOVUTUKSEEN JA HALTUUNOTTOON [Luovutuksen tavoitteena on: — suorittaa kaiken tarvittavan materiaalin fyysinen luovutus (ohjelmistopaketit, dokumentaatio, tiketit jne.); — siirtää sovellustietietämystä koulutustyöpajojen ja työnvarjostuksen avulla; — siirtää operatiivista tietämystä koulutustyöpajojen ja työnvarjostuksen avulla; — siirtää vastuu e-CODEX-järjestelmää hallinnoivalta yksiköltä eu-LISAlle kaikkien palvelujen osalta; Haltuunottotoimien osalta tavoitteena on toteuttaa tietämyksen siirto ja hankinta seuraavin tavoin: — osallistuminen e-CODEX-järjestelmää hallinnoivan yksikön järjestämiin tietämyksensiirto-, tuki- ja koulutustilaisuuksiin; — haltuunotetun tiedon tilan ja käytettävyyden analysointi ja arviointi. Jos jonkin tiedon katsotaan vaativan lisätoimia, asiasta ilmoitetaan komissiolle; — projektin mahdollisen rinnakkaiskäyttötilanteiden (kokeilujen) organisointi, seuranta ja hienosäätö; — osallistuminen tapauskohtaisiin teknisiin kokouksiin e-CODEX-järjestelmää hallinnoivan yksikön kanssa; — tietojen valmistelu, integrointi ja lataaminen eu-LISAn työkaluihin.] 5.1 Aloituskokous [Kaikki luovutus- ja haltuunottotoimet aloitetaan aloituskokouksella kaikkien osapuolten kanssa. Tässä kokouksessa esitellään tehtävät ja vastuualueet sekä ylätason suunnitelma.] 5.2 Synkronointikokoukset [Säännölliset hallinnoinnin koordinointikokoukset (kahden viikon välein) pidetään kaikkien osapuolten kanssa, jotta voidaan seurata luovutus- ja haltuunottotoimien tilaa ja antaa e-CODEX-järjestelmää hallinnoivalle yksikölle ja eu-LISAlle mahdollisuus synkronoida toimintaansa.] 5.3 Luovutussuunnitelma [Kaikki luovutustoimet kuvataan luovutussuunnitelmassa eli tässä asiakirjassa.] 5.4 Resurssien ensimmäinen luovutus [Kaiken materiaalin ensimmäinen luovutus on suunniteltu luovutus- ja haltuunottoprosessin alkuun. Materiaaleihin on kuuluttava vähintään seuraavat: viimeisin versio sovelluspaketeista (dokumentaatioineen), päivitetty ohjelmisto- ja dokumentaatioluettelo sekä ote tikettitietokannasta (tai muussa muodossa).] 5.4.1 Sovellukset [Luettelo toimitettavista resursseista] 5.4.2 Dokumentaatio [Luettelo toimitettavista resursseista] 5.4.3 Menetelmät [Luettelo toimitettavista resursseista] 5.4.4 Keskeneräiset työt (muutospyynnöt, tiketit, ongelmat jne.) [Luettelo toimitettavista resursseista] 6. RESURSSIEN LOPULLINEN LUOVUTUS [Vastuun siirron yhteydessä e-CODEX-järjestelmää hallinnoiva yksikkö toimittaa lopullisen (ajantasaisen) version kaikista niistä resursseista, joita on muutettu luovutus- ja haltuunottojakson aikana, sekä uuden otteen tikettitietokannasta (tai muussa muodossa).] 6.1 Sovellukset [Luettelo toimitettavista resursseista] 6.2 Dokumentaatio [Luettelo toimitettavista resursseista] 6.3 Menetelmät [Luettelo toimitettavista resursseista] 6.4 Keskeneräiset työt (muutospyynnöt, tiketit, ongelmat jne.) [Luettelo toimitettavista resursseista] 7. TIETÄMYKSEN SIIRTO [e-CODEX-järjestelmää hallinnoivan yksikön tietämys luovutetaan luovutus- ja haltuunottojakson aikana järjestettävissä työpajoissa ja työnvarjostustilaisuuksissa. Tällä lähestymistavalla ja luovutus- ja haltuunottojakson jälkeen annettavalla tuella varmistetaan operatiivisen tietämyksen täydellinen siirto. Kaikki työpajat perustuvat aihekohtaisiin esityksiin/asiakirjoihin, joita on käytetty joko aiempien koulutusten yhteydessä tai jotka e-CODEX-järjestelmää hallinnoiva yksikkö on laatinut räätälöidysti. Esitykset toimitetaan eu-LISAlle viikkoa ennen kutakin työpajaa.] 8. YHTEYSTIEDOT LUOVUTUSTA VARTEN [Lisätään yhteystiedot] 9. YHTEYSTIEDOT HALTUUNOTTOA VARTEN [Lisätään yhteystiedot] 10. Eu-LISAN INFRASTRUKTUURITARPEET 10.1 Sovellukset 10.2 Laitteisto-/järjestelmävaatimukset 10.3 COTS-tuote (kaupallisesti saatavilla oleva tuote) 11. TIETOTURVAVAATIMUKSET [Tässä jaksossa olisi kuvattava toimenpiteet, jotka eu-LISAn on toteutettava ja joiden olisi katettava seuraavat seikat: — yleinen tietoturvan hallinta projektitasolla; — tietoturvan hallinta järjestelmätasolla kattaen suojaustoimenpiteet koko e-CODEX-järjestelmän ja kaikkien sen komponenttien tasolla, infrastruktuuri mukaan luettuna; — tietoturvan hallinta sovellustasolla kattaen eu-LISAn toimialaan kuuluvat sovellukset; — tietoturvan hallinta verkkotasolla; — käyttäjähallintaprosessit ja -menetelmät valtuutettujen käyttäjien luettelon, käyttäjätunnusten, käyttöoikeuksien ja valtuutusten hallinnointia, päivittämistä ja ylläpitoa varten. Lisäksi eu-LISAn olisi pyynnöstä kyettävä toimittamaan seuraavat asiakirjat: — tietoturvapolitiikka; — tietoturvasuunnitelma; — käyttäjähallinnan tietoturvatoimet; — Toiminnan jatkuvuutta koskeva suunnitelma, mukaan lukien järjestelmäpalautusta koskevat vaatimukset.] 12. TYÖPAJOJEN AJOITUS 12.1 Yleinen työpaja kaikista palveluista [Päivämäärä Lisää päivämäärä Kesto Lisää kesto Paikka Lisää paikka Kohdeyleisö Kaikki Laajuus Kaikkien e-CODEX-sovellusten ja -palvelujen esittely ja toiminnallinen yleiskatsaus.] 12.2 Tukipalvelu- ja toimintatyöpajat [Päivämäärä Lisää päivämäärä Kesto Lisää kesto Paikka Lisää paikka Kohdeyleisö Tukipalvelutiimi Laajuus Tuki, poikkeamien käsittely, raportointi, ilmoitukset, tietoturvan hallinta...] 12.3 Asennus- ja testaustyöpajat 12.3.1 Asennukset [Päivämäärä Lisää päivämäärä Kesto Lisää kesto Paikka Lisää paikka Kohdeyleisö Tekninen tiimi Laajuus Versioiden ja korjaustiedostojen asentaminen] 12.3.2 Testaus [Päivämäärä Lisää päivämäärä Kesto Lisää kesto Paikka Lisää paikka Kohdeyleisö Testausryhmä Laajuus Kaikkien sovellusten testaus] 12.3.3 Muita aiheita käsittelevät työpajat [Päivämäärä Lisää päivämäärä Kesto Lisää kesto Paikka Lisää paikka Kohdeyleisö Tapauskohtainen Laajuus Kaikki jäljellä olevat seikat] 12.3.4 Kysymys- ja vastaus- sekä työnvarjostustyöpajat [Päivämäärä Lisää päivämäärä Kesto Lisää kesto Paikka Lisää paikka Kohdeyleisö Tapauskohtainen Laajuus Aiheen mukaan] 13. KRITEERIT LUOVUTUSPROSESSIN ONNISTUMISELLE JA PROSESSIN ONNISTUNEELLE PÄÄTÖKSEEN SAATTAMISELLE [Luetellaan liitteessä olevassa 5 ja 6 luvussa mainitun ja komission asetuksen (EU) 2022/850 (2) 6 artiklan 1 kohdan b alakohdassa tarkoitetussa täytäntöönpanosäädöksessä mainitun mukaisesti.] 14. TYÖNVARJOSTUSVAIHE, VASTUUN SIIRTO JA JÄLKITUKIAIKA 15. SUUNNITTELU 15.1 Ylätason suunnitelma [Voi olla kaavio, jossa esitetään tärkeät välitavoitteet] 15.2 Yksityiskohtainen suunnitelma [mpp-tiedostona] 16. HALTUUNOTON TESTAUSSUUNNITELMA [Haltuunottotestiprosessin on oltava laajuudeltaan sellainen, että se kattaa testitapaukset, jotka on laadittu osoittamaan, että toimintatietämys on hankittu ja valmiudet haltuun otettavaan toimintaan ovat olemassa. Kukin testitapaus osoitetaan tietyille tiimeille, ja kunkin tiimin jäsenten on tehtävä yhteistyötä yksittäisten vaiheiden läpäisemiseksi. Testin toteuttajan tehtävänä on toteuttaa tässä testisuunnitelmassa määritellyt testitapaukset sekä tulkita ja dokumentoida kunkin testitapauksen tulos. Hyväksymiskriteerit määritellään liitteessä. Testitapausten olisi katettava kaikki luovutukseen ja haltuunottoon sovellettavassa lähestymistavassa luetellut seikat. Luovutus- ja haltuunottoprosessin aikana testisuunnitelmaa voidaan tehostaa vastaavasti ja seikkaperäisempiä testitapauksia voidaan tarvittaessa lisätä. Testiraportissa luetellaan kunkin testin tulokset.] 17. LUOVUTETTAVA MATERIAALI [Yksityiskohtainen luettelo luovutuksen ja haltuunoton yhteydessä määritetystä materiaalista, joka annetaan eu-LISAn saataville.] 18. IMMATERIAALI- JA KÄYTTÖOIKEUKSIA KOSKEVAT SÄÄNNÖKSET [e-CODEX-järjestelmää hallinnoivan yksikön tyhjentävä lausunto kaikkien e-CODEX-järjestelmän komponenttien sekä asetuksen (EU) 2022/850 liitteessä lueteltujen ohjelmistotuotteiden, dokumentaation ja muiden resurssien immateriaali- ja käyttöoikeuksista. e-CODEX-järjestelmää hallinnoivan yksikön ilmoitus siitä, että sillä ja sen jäsenillä on oikeus siirtää eu-LISAlle kaikki edellä mainitut immateriaali- ja käyttöoikeudet siten, että eu-LISA voi hoitaa asetuksen (EU) 2022/850 7 artiklan mukaiset vastuunsa.]

(1) Euroopan parlamentin ja neuvoston asetus (EU) 2022/850, annettu 30 päivänä toukokuuta 2022, siviili- ja rikosoikeudellisissa asioissa tehtävän oikeudellisen yhteistyön alalla käytettävästä tietokoneistetusta rajatylittävän sähköisen tietojenvaihdon järjestelmästä (e-CODEX-järjestelmä) ja asetuksen (EU) 2018/1726 muuttamisesta (EUVL L 150, 1.6.2022, s. 1).

(2) Euroopan parlamentin ja neuvoston asetus (EU) 2022/850, annettu 30 päivänä toukokuuta 2022, siviili- ja rikosoikeudellisissa asioissa tehtävän oikeudellisen yhteistyön alalla käytettävästä tietokoneistetusta rajatylittävän sähköisen tietojenvaihdon järjestelmästä (e-CODEX-järjestelmä) ja asetuksen (EU) 2018/1726 muuttamisesta (EUVL L 150, 1.6.2022, s. 1).